Държавен вестник, бр. 40, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  40
СЪВЕТ ЗА ЕЛЕКТРОННИ МЕДИИ
РЕШЕНИЕ № 91
от 10 май 2011 г.
Съветът за електронни медии на свое заседание, 
проведено на 10 май 2011 г., обсъди постъпило 
искане с вх. номер 24-00-3 от 21.04.2011 г. от ЕТ 
„СТЕЛ – 66 – Стела Димитрова“ за откриване на 
процедура по реда на чл. 116е ЗРТ. Заявителят в 
качеството си на заинтересовано лице отправя 
искане да бъде открита процедура за издаване на 
индивидуална лицензия за регионална програма 
за област Търговище. Съгласно чл. 116е ЗРТ 
процедура по издаване на лицензия за радио- и 
телевизионна дейност за национални/регионални 
програми, които могат да бъдат разпространявани 
чрез електронни съобщителни мрежи за наземно 
цифрово радиоразпръскване, се открива по искане 
на заинтересовано лице или по инициатива на 
Съвета за електронни медии или на Комисията 
за регулиране на съобщенията.
При наличие на изрично заявено желание 
за създаване на регионална програма съветът 
счита, че следва да удовлетвори искането на ЕТ 
„СТЕЛ – 66 – Стела Димитрова“ и да открие 
процедура за издаване на лицензия по реда на 
чл. 116е ЗРТ. За лицензия могат да кандидатстват 
както лицензирани и регистрирани оператори, 
вписани в Публичния регистър на СЕМ, така и 
лица, които не са вписани в регистъра и отго­
варят на изискванията на Закона за радиото и 
телевизията.
Съгласно разпоредбите на чл. 116е, ал. 2 ЗРТ 
решението подлежи на публикуване в страницата 
на съвета в интернет и в „Държавен вестник“.
Предвид горното и на основание чл. 32, ал. 1, 
т. 18 във връзка с чл. 116е, ал. 1 и 2 от Закона 
за радиото и телевизията Съветът за електронни 
медии открива по инициатива на заинтересовано 
лице и обявява процедура за издаване на ли­
цензии за телевизионна дейност за създаване на 
регионални програми с обхват област Търговище, 
предназначени за разпространение чрез елек­
тронна съобщителна мрежа за наземно цифрово 
радиоразпръскване.
Кандидатите за издаване на лицензии следва 
да подадат: 
1. заявление (по образец);
2. доказателства за възможности за създаване 
на качествена собствена продукция;  
3. проект на бизнесплан за осъществяване на 
дейността;
4. документите по чл. 111 ЗРТ (за кандидатите, 
които не са вписани в регистъра по чл. 125б ЗРТ);
5. такса за проверка на редовността на доку­
ментите.
Срок за подаване на документите: до 16,30 ч. 
на 4 юли 2011 г. Място за подаване на докумен­
тите: София, бул. Шипченски проход 69, ет. 5, 
деловодство. Документи, подадени по поща, не 
се приемат.
Заявлението за участие (по образец) и мето­
дическите указания за попълване на документите 
за участие в процедура за издаване на лицензии 
за телевизионна дейност за национални про­
грами, които могат да бъдат разпространявани 
чрез електронна съобщителна мрежа за наземно 
цифрово радиоразпръскване, са публикувани на 
електронната страница на съвета: www.cem.bg
Председател: Г. Лозанов
6038
КОМИСИЯ ЗА ФИНАНСОВ НАДЗОР
РЕШЕНИЕ № 308-ИП
от 4 май 2011 г.
На основание чл.  13, ал. 1, т. 5 във връзка с 
чл. 15, ал. 1, т. 1 от Закона за Комисията за финан­
сов надзор и чл. 20, ал. 1, т. 1, предложение второ 
във връзка с чл. 21, ал. 1, предл. второ и ал. 5 от 
Закона за пазарите на финансови инструменти 
Комисията за финансов надзор отнема издадения 
лиценз за извършване на дейност като инвестици­
онен посредник на „Булекс – Инвест“ – АД, със 
седалище и адрес на управление Варна, район 
„Одесос“, ул. Парчевич 9, издаден въз основа на 
Решение № 64-ИП на Комисията за финансов 
надзор от 25.01.2006 г.
Решението подлежи на обжалване пред Върхов­
ния административен съд на Република България 
в 14-дневен срок от съобщаването му, което не 
спира неговото изпълнение.
Председател: Ст. Мавродиев
5969
АГЕНЦИЯ ЗА ПРИВАТИЗАЦИЯ И 
СЛЕДПРИВАТИЗАЦИОНЕН КОНТРОЛ
РЕШЕНИЕ № 3222-П
от 9 май 2011 г.
На основание чл. 1, ал. 2, т. 1, чл. 3, ал. 1, 
чл. 4, ал. 1 и чл. 32, ал. 2, т. 1 ЗПСК, чл. 2, ал. 1, 
т. 1, чл. 3, ал. 1, т. 1,  чл. 5 и чл. 6, ал. 1 от На­
редбата за търговете и конкурсите и протоколно 
решение № 823 от 9.05.2011 г. на изпълнителния 
съвет Агенцията за приватизация и следприва­
тизационен контрол реши:
1. Продажбата на 123 908 дяла, представ­
ляващи 100 % от капитала на „Стандартиза­
ция – принт“ – ЕООД, София (наричано по-ната­
тък „дружеството“), да се извърши чрез публичен 
търг с явно наддаване.
2. Търгът ще се проведе при следните условия:
2.1. Начална тръжна цена – 90 000 лв., която се 
оферира в левове и се заплаща съгласно изисква­
нията, съдържащи се в тръжната документация.
2.2. Стъпка на наддаване – 5000 лв.
2.3. Депозитът за участие е парична вноска 
16 000 лв., която се превежда по банковата сметка 
на Агенцията за приватизация и следприватизаци­
онен контрол, посочена в тръжната документация, 
най-късно до изтичане на срока за подаване на 
предложения.
2.4. Тръжната документация може да бъде 
получена в сградата на Агенцията за приватиза­
ция и следприватизационен контрол – София, ул. 
Аксаков 29, стая 412, на цена 500 лв. или равно­
стойността им в евро и се заплаща, както следва:
а) в касата на Агенцията за приватизация и 
следприватизационен контрол – само в левове, или